
Здравейте, преди 2 дни успешно преминах практически изпит за МПС категория В – първо свидетелство. От година живея в Нидерландия, и се прибирам веднъж годишно за 2-4 седмици. Днес при подаване на документи, трябваше да попълня декларация за пребиваване в България за последните 6 месеца с които да декларирам, че не пребивавам в друга държава. Какво може да се направи за да получа книжката си? Какви справки се правят? И какво би било наказанието за попълване на невярна информация. Имам имот и плащам данъци. 


 

Издаване на шофьорска книжка
============================

 

Здравейте, г-н Иванов,


за подаване на невярна информация пред държавен орган и попълване на неистинска информация в декларация носите отговорност по чл. 313 НК – “който потвърди неистина или затаи истина в писмена декларация или съобщение, изпратено по електронен път, които по силата на закон, указ или постановление на Министерския съвет се дават пред орган на властта за удостоверяване истинността на някои обстоятелства, се наказва с лишаване от свобода до три години или с глоба от сто до триста лева.”


Поздрави,  

адв. Николина Митова  

тел. 0898 303092


